12वीं में इंटरनल असेसमेंट के मिलेंगे 10% मार्क्स
पंजाबस्कूल शिक्षा बोर्ड की 12वीं एग्जाम में स्टूडेंट्स को अब इंटरनल असेस्मेंट के नंबर 10 प्रतिशत ही मिलेंगे। शिक्षा बोर्ड की ओर से परीक्षाओं के पैटर्न में बड़ा बदलाव कर दिया है जबकि पूर्व में असेसमेंट के 30 प्रतिशत मार्क्स दिए जाते थे। पंजाब स्कूल शिक्षा बोर्ड की 24 मार्च तक चलने वाली 12वीं की परीक्षा के लिए बनाए 113 सेंटरों पर 14727 रेगुलर 2070 बच्चे प्राइवेट ओपन के तौर पर परीक्षा दे रहे हैं।
9वीं-10वींमें सीसीई पैटर्न बंद करने पर सीबीएसई कर रहा विचार
सीबीएसईअब 9वीं और 10वीं में कंटीन्युअस एंड कॉम्प्रिहेंसिव एजुकेशन (सीसीई) पैटर्न बंद करने पर विचार कर रहा है। सीसीई के रिव्यू को लेकर पिछले दिनों बुलाई गई देशभर के शिक्षाविदों की मीटिंग में यह मुद्दा जोर-शोर से उठा था। आरटीई के तहत 8वीं कक्षा तक बच्चों को फेल नहीं किया जा सकता जबकि 9वीं और 10वीं कक्षा में आने के बाद भी सीसीई पैटर्न के तहत स्टूडेंट्स के 100 मार्क्स साल भर में होने वाले चार फॉर्मेटिव असेसमेंट और दो सममेटिव असेसमेंट में बंट जाते हैं। बोर्ड के निर्देश हैं कि फॉर्मेटिव असेसमेंट में बच्चे को उन एक्टिविटीज से जोड़ा जाए, जिनमें वह अच्छा है।
इससे बच्चे बिना सममेटिव असेसमेंट दिए ही पास हो जाते थे। पिछले साल से बोर्ड ने सममेटिव असेसमेंट में 25 प्रतिशत अंक अनिवार्य कर दिए हैं, जिससे थोड़ा फायदा हुआ है परंतु स्थिति अब भी खराब है। 11वीं में आने के बाद जब इनके सामने मोटी-मोटी किताबें और लेंदी कोर्स आता है तो ये बच्चे उसे हैंडल नहीं कर पाते। अच्छे बच्चे तो पास हो जाते हैं पर एवरेज स्टूडेंट्स का परसेंटेज बिगड़ जाता है। वहीं बिलो-एवरेज स्टूडेंट्स फेल हो जाते हैं। इसे सुधारने के लिए ही 9वीं से सीसीई बंद करने पर विचार चल रहा है।
शिक्षाविद प्रमोद खुसरीजा के अनुसार 9वीं क्लास में सीसीई पैटर्न हटाने के बाद 11वीं में दिखाई देने वाला जो फेल परसेंट 9वीं से उजागर होगा। इससे बच्चों पर प्रेशर बढ़ेगा और वे पढ़ाई पर ध्यान देंगे। बोर्ड ने अभी कोर्स को दो सेमेस्टर में बांट रखा है यदि इसमें एक सेमेस्टर सीसीई का कर दिया जाए, तो बच्चों पर प्रेशर भी कम होगा और उन्हें कोर्स की पढ़ाई की आदत भी पड़ने लगेगी। बोर्ड को बैलेंस बनाना होगा ताकि बच्चे की ओवरऑल ग्रोथ हो पाए।
टीचर्स के चहेते एसेसमेंट मार्क्स
से बनते टॉपर
अक्सर देखने में आया है कि इंटरनल असेस्मेंट के सिफारिशी नंबर लेकर कई टीचर अपने चहेते स्टूडेंट्स के ज्यादा नंबर लगा देते थे जबकि योग्य स्टूडेंट के कम मार्क्स मिलते जिसका असर उसके टोटल मार्क्स पर भी पड़ता। किसी प्रकार की सख्ती नहीं होने और आसानी से पास होने के कारण स्टूडेंट्स पढ़ाई पर फोकस नहीं कर रहे हैं, जिसका खामियाजा उन्हें बड़ी कक्षाओं में उठाना पड़ता है।
70 अंकों का पेपर, 20 का
होगा प्रेक्टिकल
नए पैटर्न के अनुसार अब थ्योरी का पेपर 50 अंकों की बजाए 70 अंकों का होगा जबकि प्रेक्टिकल 20 नंबर का ही रहेगा। इसी के साथ ही डीआईसी कंपार्टमेंट, रिअपीयर और अतिरिक्त विषय की परीक्षा देने वाले परीक्षार्थी 10 फीसदी सीसीआई (कंटीन्यूज एंड कॉम्प्रिहेंसिव इवेल्यूएशन) के 10 फीसदी अंकों के तहत पेपर देंगे। नए नियमों के तहत पेपर के अंकों का वर्गीकरण और रूपरेखा को भी बदला गया है।
bho_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva